РАЈКО ТОМАШ

|  |  |
| --- | --- |
| C:\Users\pc\Desktop\Image (3).jpg | Академик Рајко Томаш, редовни члан АНУРС-а у радном саставу, ро­ђен је 10. августа 1955. у Бре­зов­ља­нима код Српца. Основну школу и гимна­зију за­вршио је у Српцу. Ди­пло­мирао је 1979. на Еко­ном­ском факултету у Ба­њој Луци, као студент гене­ра­ције. Посли­је­ди­плом­ске студије, смјер теоријске еко­­но­мије, за­вршио је на Еко­номском факултету Универзитета у Бео­граду, гдје је маги­стри­рао 1982. године. На истом фа­кул­­тету 1988. одбранио је и докторску дисер­тацију. Школовао се 1998/99. године у Великој Британији (BS Norwich), као сти­пен­ди­ста British Council-a. Но­вем­бра 2003. биo је на студијском боравку у Ирској (Irish Tax and Cu­stoms). Говори енглески и руски језик. |

Од 15. јануара 1980. стално је запослен на Економском факултету у Бањој Лу­ци, гдје је 2001. изабран у звање редовног професора. Предаје (2023) пре­д­­мете Микроекономија (на додипломским студијама), Макроеко­номија отво­­­рене привреде и Економија јавног сектора (на послиједи­плом­ским сту­ди­ја­ма), те Економска анализа (на докторским студијама). Био је госту­јући про­­фесор на више универзитета. Дао је значајан допринос развоју научног под­­млатка. Био је ментор при изради већег броја докторских и магистарских радова на Економском факултету у Бањој Луци, те члан коми­сија за оцјену и одбрану докторских и магистарских радова на економским факултетима у Атини, Београду, Подгорици и Сарајеву.

У дугогодишњем научноистраживачком раду посебно интересовање по­ка­зао је за законитости тржишне економије, систем и политику цијена, тржишне институције, макроекономску и микроекономску равнотежу, мјерење друштвбеног развоја и квалитета живота, тран­зи­цију у тржишну економију, секторске економске реформе (посебно бан­кар­­ски и порески систем), економске интеграције, вантржишна рјешења и ме­то­де економске анализе. Аутор је индекса релативне концентрације моћи (*IRC – index of the relative concentration of power*), синтетичког (композитног) индекса концентрације потенцијалног квалитета живота (*SIRC - synthetic index of relative concentration*)и индекса покривености монетарног одбора (*IC - currency board coverage index*).Радови академика Томаша доносе низ нових објашњења појава и тенденција у модерној економији. У литератури су забиљежене његове дефиниције природног и друштвеног глобалног поретка, ограничења неолибералне глобализације, дефиниција потенцијалног квалитета живота, затим математички доказ о различитој елеастичности тражње и цијена у тржишним и нетржишним условима употребе фактора производње, примјена Леферове криве у тумачењу сиве економије, примјена Линдерове хипотезе у економским односима Србије и Републике Српске, принципи фискалног федерализма, “транзициони инвестициони парадокс”, „глобализациона добит” ...

Један је од покре­тача и први главни и одговорни уредник часописа „*Acta Economica*”. Више од 15 го­дина радио је као консултант на пројектима институција, као што су: World Bank, UNDP, Price Waterhouse Coopers, Barents Group, Bearin Point, DAI и Deloitte. Радећи у тимовима међународних експерата, стекао је за­вид­но практично искуство које је примјењиво у изградњи капацитета и унапређењу дјелат­ности дома­ћих институција.

За дописног члана Академије наука и умјет­ности Републике Српске, у ра­дном саставу, изабран је 4. децембра 2015. године, а за редовног 22. децембра 2021. године. Предсједник је Одбора за економске науке Одјељења друштвених наука АНУРС-а и уредник Стручне редакције за економију на пројекту *Енциклопедија Републике Српске*. За допринос у научном и наставном раду награђен је повељом и плакетом Економског факултета, два пута плакетом Универзитета у Бањалуци и плакетом Ректорске конференције БиХ.

Аутор је девет и коаутор дванаест књига, међу којима су: *Страх од пре*­*ду*­*зет*­*ништва* (1993); *Економија политике* (1995); *Analysis of the Grey Economy in Republika Srpska* (1998); *Економска интеграција на територији бивше Ју*­*го*­­*славије – на путу ка европ*­*ској инте*­*грацији* (2000); *Dayton and Beyond: Per­spective on the Future of Bo*­*snia and Herzegovina* (2004); *Незапослени – ре*­*сурс или социјални проблем!?* (2004); *Економија заробљених ресурса* (2008); *Bo*­*snien und Herzegowina – 2014: Wo wollen wir hin?* (2009); *Crisis and Gray Eco­nomy in Bosnia and Her*­*ze*­*govina* (2010); *Микро*­*еко*­*ном*­*ска анализа* (2016); *Globalization and Entrepreneurship in Small Countries* (2019)*.*Напи­сао је већи број одредница у *Економској и пословној енци*­*клопедији* (1994).

Такође, објавио је преко 100 радова у страним и домаћим часописима, те збор­ницима са научних скупова. У последњих пет година најзначајнији радови у међународним референтним часописима су: Sustainability of the Currency Board in Bosnia and Herzegovina in the Conditions of a Negative Interest Rate on the Reserve Currency, *Journal of Central Banking Theory and Practice*, Volume 12, Issue 1, 2023, pp. 149-174, DOI: 10.2478/jcbtp-2023-0007; Measurement of the Concentration of Potential Quality of Life in Local Communities. *Social Indicators Research* 163, Issue 1, 2022, pp. 79–109, August 2022, <https://doi.org/10.1007/s11205-022-02895-9>; Non-tax Burden Management as a Manner of Increasing Fiscal Competitiveness – The Experience of Bosnia and Herzegovina, *Lex Localis*, Volume 19, Issue 2, April 2021, pp. 353-375, <https://doi.org/10.4335/19.2.353-375(2021)>; The Limits of Neoliberal Globalization”, *Montenegrin Journal of Economics*, Vol. 16, No. 4, 2020, pp. 157-170, DOI: 10.14254/1800-5845/2020.16-4.13; The Economic Aspect of special parallel Relations between the Republic Serbia and the Republic of Srpska in accordance with the Dayton Peace Agreement, *International Review*, No. 3-4/2018, pp. 123-140, DOI: [10.5937/IntRev1804123T](http://dx.doi.org/10.5937/IntRev1804123T) ; Development of Small Countries in the Business Environment of the European Union, *Transylvanian Review of Administrative Sciences*, No. 53 E/2018, pp. 84-106, (February 2018), DOI: [10.24193/tras.53E.6](https://doi.org/10.24193/tras.53e.6)